|  |
| --- |
| **Informasjonsskriv til deg som skal opereres**  **TUR-B** |

Fjerning av svulster i urinblæren. (Transuretral reseksjon blære- tumor).

Denne operasjonsmetoden anvendes ved svulster i urinblæren.

Det blir tatt vevsprøver og evt. svulster blir fjernet gjennom urinrøret.

Operasjonen blir utført i spinalbedøvelse eller i narkose.

**Dagen / Kvelden før operasjonen:**

* Blodprøver blir tatt ca.kl.12.30.
* Urinprøve
* EKG blir tatt før kl. 15.00, dersom du er over 60 år.
* Generell legeundersøkelse av turnuslege.
* Samtale med kirurg- informasjon om operasjonen/signering.
* Samtale sykepleier – informasjon/forberedelser til operasjonen.
* Samtale med sykepleier fra anestesiavdelingen.
* Dusj på kvelden og deretter ta på deg rene sykehusklær.
* Faste etter kl. 24.00 (dvs ikke spise, drikke, røyke, bruke snus, tyggegummi og lignende.)

**Operasjonsdagen:**

* Du utfører ditt vanlige morgentoalett.
* Du vil evt. få beroligende / avslappende og smertestillende medisiner før du blir kjørt i seng til operasjonsavdelingen.
* Under operasjonen legges det inn et urinkateter(slange gjennom urinrøret til blæren.)

I enkelte tilfeller vil det også det første døgnet gå kontinuerlig skyllevann gjennom kateteret for å skylle blæren ren for blod. Svært ofte settes cellegift i blæren etter inngrepet.

* Vanligvis får du drikke, når førligheten i bena har kommet tilbake, noe senere kan du spise.

**Dagen etter operasjonen:**

* Blærekateteret fjernes vanligvis dagen etter operasjonen.
* Evt. hjemreise hvis vannlatingen er i orden.

**Ved hjemreise:**

* Du får informasjon om videre kontroller eller oppfølging hvis dette er nødvendig.

(Vanligvis kontroll ved kirurgisk poliklinikk etter 3 mnd. Med cystoskopi – blæreundersøkelse samt samtale med urolog - Svaret på vevsprøven bestemmer videre behandling.)

* Den første tiden kan det periodevis være noe blod i urin og litt svie ved vannlatingen.
* Ved vedvarende svie eller hyppig vannlating bør du få kontrollert urin hos egen lege.